Home › Algemeen › Ryker, ongelukkiger…?!
Posted on 29/09/2016 by Webmeester
“As ons wêreld so welvarend is, hoekom is ons dan nie gelukkig nie?” Dis ‘n vraag wat ‘n filosoof iewers gevra het wat my steeds bybly. Hy sê ook dat diegene wie se lewenstandaard toeneem se geluk nooit in dieselfde mate toeneem nie. G’n wonder nie dat ‘n meningspeiling wat deur die bekende Time Magazine ’n paar jaar gelede oor geluk onderneem is bevind het slegs 17% mense loop oor van geluk; 60% mense is soms gelukkig en die res is selde tot nooit gelukkig nie. Wie weet, dalk is geluk toe nie dit waaroor die lewe gaan nie. Innerlike vrede en tevredenheid is wat saak maak. Hierdie vrede, waarvan Paulus in Filippense 4 praat, en wat die verstand en hart te bowe gaan, is nooit afhanklik van jou omstandighede, emosies of besittings nie. Jy hoef met ander woorde nie eers ’n middelklas inkomste te hê, of in super-veilige omstandighede te bly voordat jy tevrede is nie. God se innerlike rus is presies wat dit sê – ’n innerlike rus in die Here Self. Dis om te weet dat jou lewe in die hand van ‘n genadige Vader is, maak nie saak wat gebeur nie. Jou vrede is in Hom, nie in dinge nie.
← Gebruik jou tyd beter
BOOK YOUR HIGH TEA TABLES NOW WITH MARTELIZE BRINK FROM RSG AND HEINRICH GABLER, EX-RESIDENT AND MR SOUTH AFRICA 2019 AS OUR GUESTS SPEAKERS on Saturday 21 September 2019 at 10h00 - 14h00 at Val de Vie Estate. Contact us at 021 8733834 or info@andrewmurray.org.za to book a table of 10. The host of the table does not pay and see to the eats on the table. We promise that it will be a FUN-FILLED AND EXCITING morning!
HAM wil baie graag vir Isipani Konstruksie en al die sub-kontrakteurs (PVM Interior Kaste, Millenium Flooring, Christo Bestbier Painting, Echo SAt Televisies, Inexma Elektries, Christo van Jaarsveld Plumbers) bedank vir die "MAKE-OVER VAN HUIS LOURIER". Op die foto's is "before" en "after" foto's van die huis en ook foto's van die suksesvolle loodsing. Isipanie Konstruksie, die sub-kontrakteurs, NGK Simondium, die Beheerraad, Huis Lourier was uitgenooi na die funksie. Huis Lourier se kinders en Tannie Lizzie kan nie uitgepraat raak oor haar nuwe huis nie. Ons wil ook vir Thenia (0844729463) bedank wie die foto's geneem het. Van die Make-over Projek is daar nou 7 van die 12 huise wat nog oorgedoen moet word. Ons doelwit is om die uitstaande 5 seunshuise nog hierdie jaar oor te doen. Indien u 'n bedrae wil maak of 'n afspraak wil maak om betrokke te raak by hierdie projek, kontak ons asb by 021 873 3834.